CELEX: C2004/179/16
Language: lv
Date: 2004-07-10 00:00:00
Title: Lieta C-211/04: Prasība pret Eiropas Kopienu Komisiju, ko Itālijas Republika iesniedza 2004. gada 12. maijā

10.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 179/8
            
         Prasība pret Eiropas Kopienu Komisiju, ko Itālijas Republika iesniedza 2004. gada 12. maijā
   (Lieta C-211/04)
   (2004/C 179/16)
   Eiropas Kopienu Tiesā 2004. gada 12. maijā ir iesniegta izskatīšanai prasība pret Eiropas Kopienu Komisiju, ko cēla Itālijas Republika, kuru pārstāv Ivo Maria Braguglia, pārstāvis, kam palīdz Maurizio Fiorilli, Avvocato dello Stato.
   Prasītājas prasījumi Tiesai ir šādi:
   
               —
            
            
               atzīt par spēkā neesošu Komisijas Regulu (EK) Nr. 316/2004 (1) par grozījumiem Regulā (EK) Nr. 753/2002 (2), ar ko paredz konkrētus noteikumus Padomes Regulas (EK) Nr. 1493/1999 (3) piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību, it īpaši grozījumus Regulas Nr. 753/2002 24., 36. un 37. pantā attiecībā uz tradicionālo apzīmējumu aizsardzību.
            
         Pamati un galvenie argumenti
   Prasītāja apgalvo, ka regula, kas groza Regulu Nr. 753/2002, ir atzīstama par spēkā neesošu, jo:
   
               —
            
            
               Regulas ieviešanas procedūra ir nelikumīga procesuālo noteikumu neievērošanas dēļ un tiesību tikt efektīvi uzklausītam pārkāpuma dēļ;
            
         
               —
            
            
               nav izsvērtas Kopienas ražotāju intereses salīdzinājumā ar ārpus Kopienas ražotāju interesēm;
            
         
               —
            
            
               Padomes noteikumi faktiski netiek īstenoti un tiek pārkāpti;
            
         
               —
            
            
               pārkāpta Līguma par intelektuālā īpašuma tiesību aspektiem saistībā ar tirdzniecību (TRIPS) 24. panta 3. daļa.
            
         
      (1)  OV L 55, 2004., 16. lpp.
   
      (2)  OV L 118, 2004., 1. lpp.
   
      (3)  OV L 179, 1999., 1. lpp.